বেঙ্গালুরুর রাস্তায় খানাখন্দ নিয়ে আজব দাবি ডি কে শিবকুমার-এর

ওয়েব ডেস্ক : বেঙ্গালুরুর (Bengaluru) একাধিক রাস্তা ভরে রয়েছে খানাখন্দে (Potholes)। এ নিয়ে সরকারের উপর ক্ষোভ প্রকাশ করছেন বাসিন্দারা। সমাজমাধ্যমেও এ নিয়ে সরকারের উপর ক্ষোভ প্রকাশ করছেন সাধারণ মানুষ। চাপের মুখে এবার সাফাই দিলেন কর্নাটকের (Karnataka) উপমুখ্যমন্ত্রী তথা বেঙ্গালুরুর উন্নয়নমন্ত্রী ডি কে শিবকুমার (DK Shivakumar)। তিনি বলেছেন, এই খানাখন্দ আমরা তৈরি করিনি, এটি প্রকৃতির তৈরি। উপমুখ্যমন্ত্রীর এমন হাস্যকর মন্তব্যকে নিয়ে জোর বিতর্ক শুরু হয়েছে।

এমনিতেই বেঙ্গালুরুতে (Bengaluru) ব্যপক ট্রাফিক থাকে। সেই ব্যস্ত রাস্তার মধ্যে একাধিক জায়গায় তৈরি হয়েছে খানাখন্দ। বাসিন্দারা অভিযোগ করেছেন, বিভিন্ন জায়গায় এমন খানাখন্দ ভর্তি হয়ে রয়েছে। আর এ নিয়ে কর্নাটক সরকারের বিরুদ্ধে ক্ষোভ উগরে দিচ্ছে বাসিন্দারা। এমনকি সম্প্রতি এ নিয়ে পুলিসের সঙ্গে ধস্তাধস্তিও হয়। এর পলে চাপ বেড়েছে কর্নাটকের কংগ্রেস সরকারের। তবে এ নিয়ে কংগ্রেসের তরফে দাবি করা হয়েছে, বিজেপি এ নিয়ে অহেতুক রাজনীতি করছে।

আরও খবর : ফের রক্তাক্ত ভূস্বর্গ! শহিদ হলেন এক জওয়ান

কর্নাটকের (Karnataka) উপমুখ্যমন্ত্রী বলেছেন, “আমরা এখানে সমস্যা সমাধানের জন্য এসেছি। বিজেপি রাজনীতি করছে। তাদের যা ইচ্ছা তাই করতে দাও। আমরা কাজ করছি। গর্ত প্রকৃতির কারণেই হয়, কেউই তা তৈরি করতে চায় না।” সঙ্গে তিনি বলেছেন, আমরা ইতিমধ্যেই ৭,০০০-এরও বেশি গর্ত ভরাট করেছি। বেঙ্গালুরুর রাস্তায় এখনও ৫,০০০-এরও বেশি গর্ত অবশিষ্ট রয়েছে। আমরা পুলিশ কমিশনারকে গর্তের অবস্থা সম্পর্কে রিপোর্ট জমা দিতে নির্দেশ দিয়েছি। সাধারণ নাগরিকরাও খানাখন্দের রিপোর্ট পুলিশের কাছে পৌঁছে দিচ্ছে।

তিনি আরও বলেছেন, আমরা বিজেপিকে রাজনীতি করা থেকে বিরত রাখতে পারি না। তারা রাস্তা অবরোধ করুক বা যা খুশি করুক। আমরা সমাধান খুঁজতে এখানে আছি। সমস্ত বিজেপি বিধানসভা কেন্দ্রে, আমি বিজেপি বিধায়কদের জন্য বৈষম্য ছাড়াই অনুদান প্রদান করেছি, যদিও বিচক্ষণতা আমার ছিল। তবে শিবকুমারের (DK Shivakumar) এমন মন্তব্যে খুশি নন বাসিন্দারা।

দেখুন অন্য খবর :